تيليفون

تصغير|يسار|250px|تيليفون پورطابل.

التيليفون هو واحد لماكينة كاتتخدّم باش تدوّز الصوت نيشان مابين جوج د الناس ولا كتر ماشي فنفس لبلاصة ويقدرو يهضرو مع بعضياتهم بحالا ݣالسين مجموعين. أول تيليفون تّختارع ف 1854 من عند الطالياني أنطونيو ميوتشي، ولكن ما تسجّلش لختيراع بسميتو، و خدا منو لميريكاني أليكساندر ݣراهام بيل لفكرة و سجّلها بسميتو ف 1876 كبراءة ختراع ف لميريكان و تعرف رسميّا باللي هو اللي ختارع التيليفون.

لحوايج لمهمّّة ف التيليفون هوما لميكروفون (اللي تيهضر بيه لواحد) و السمّاعات (اللي تيسمع منّهم)، و هوما بجوج اللي تيدوّزو الصوت د الناس من بلاصة لخرا. لأغلبية د التيليفونات فيها حوايج زايدة بحال السرسار اللي تاتعرف بيه باللي شي واحد ڤيپا عليك. التليفونات الجداد عاد فيهم حوايج كتر بحال الساعة و لكاميرا و لانترنيت و تيتسمّاو تيليفونات مطوّرة ؤلا سمارتفون.

 مصادر 


تصنيف:طيكنولوجيا
تصنيف:مقالات فيها مصدر و علاين 3000 بايت